CELEX: 62008CA0147
Language: hu
Date: 2011-05-10 00:00:00
Title: C-147/08. sz. ügy: A Bíróság (nagytanács) 2011. május 10-i ítélete (az Arbeitsgericht Hamburg (Németország) előzetes döntéshozatal iránti kérelme) — Jürgen Römer kontra Freie und Hansestadt Hamburg (A foglalkoztatás és a munkavégzés során alkalmazott egyenlő bánásmód — Az uniós jog általános elvei — EUMSZ 157. cikk — 2000/78/EK irányelv — Hatály — A „díjazás” fogalma — Kizártságok — Foglalkozási ág ellátást nyújtó rendszere a helyi önkormányzat volt munkavállalóinak és túlélő hozzátartozóiknak fizetett kiegészítő öregségi nyugellátás formájában — Ezen ellátás olyan számítási módja, amely előnyben részesíti a házasságban élő kedvezményezetteket a bejegyzett élettársi kapcsolatban élőkkel szemben — Szexuális irányultságon alapuló hátrányos megkülönböztetés)

2.7.2011   
            
            
               HU
            
            
               Az Európai Unió Hivatalos Lapja
            
            
               C 194/2
            
         A Bíróság (nagytanács) 2011. május 10-i ítélete (az Arbeitsgericht Hamburg (Németország) előzetes döntéshozatal iránti kérelme) — Jürgen Römer kontra Freie und Hansestadt Hamburg
   (C-147/08. sz. ügy) (1)
   
   (A foglalkoztatás és a munkavégzés során alkalmazott egyenlő bánásmód - Az uniós jog általános elvei - EUMSZ 157. cikk - 2000/78/EK irányelv - Hatály - A „díjazás” fogalma - Kizártságok - Foglalkozási ág ellátást nyújtó rendszere a helyi önkormányzat volt munkavállalóinak és túlélő hozzátartozóiknak fizetett kiegészítő öregségi nyugellátás formájában - Ezen ellátás olyan számítási módja, amely előnyben részesíti a házasságban élő kedvezményezetteket a bejegyzett élettársi kapcsolatban élőkkel szemben - Szexuális irányultságon alapuló hátrányos megkülönböztetés)
   2011/C 194/02
   Az eljárás nyelve: német
   
      A kérdést előterjesztő bíróság
   
   Arbeitsgericht Hamburg
   
      Az alapeljárás felei
   
   
      Felperes: Jürgen Römer
   
      Alperes: Freie und Hansestadt Hamburg
   
      Tárgy
   
   Előzetes döntéshozatal iránti kérelem — Arbeitsgericht Hamburg — Az EK-Szerződés 141. cikkében és a foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27-i 2000/78/EK tanácsi irányelv (HL L 303., 16. o.; magyar nyelvű különkiadás 5. fejezet, 4. kötet, 79. o.) 1. és 2. cikkében, 3. cikke (1) bekezdésének c) pontjában, 3. cikkének (3) bekezdésében, valamint (22) preambulumbekezdésében rögzített egyenlőség elvének értelmezése — Az irányelv hatálya — Az állami rendszerek vagy azzal egy tekintet alá eső egyéb rendszerek kifizetéseinek kizárása, beleértve az állami szociális biztonsági és a szociális védelmi rendszereket is — A családi állapotra és az attól függő ellátásokra vonatkozó nemzeti törvények kizárása — Foglalkozási ág ellátást nyújtó rendszere valamely helyi önkormányzat volt alkalmazottainak, munkavállalóinak és túlélő hozzátartozóiknak fizetett kiegészítő öregségi nyugellátás formájában — A nyugdíj olyan számítási módja, amely előnyben részesíti a házasságban élő kedvezményezetteket a bejegyzett élettársi kapcsolatban élőkkel szemben.
   
      Rendelkező rész
   
   
               1.
            
            
               A foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27-i 2000/78/EK tanácsi irányelv úgy értelmezendő, hogy sem a 3. cikkének (3) bekezdése, sem a (22) preambulumbekezdése miatt nem kerülnek ki a tárgyi hatálya alól az olyan, az EUMSZ 157. cikk értelmében vett díjazásnak minősülő kiegészítő nyugellátások, mint amelyeket a Freie und Hansestadt Hamburg a Hamburg szövetségi tartománynak a Freie und Hansestadt Hamburg munkavállalóinak kiegészítő öregségi nyugdíjáról és özvegyi nyugdíjáról szóló törvénye (Erstes Ruhegeldgesetz der Freien und Hansestadt Hamburg) 1995. május 30-i változata alapján volt munkavállalóinak, valamint azok túlélő hozzátartozóinak fizet.
            
         
               2.
            
            
               A 2000/78 irányelv 1., 2. cikkének és 3. cikke (1) bekezdése c) pontjának együttesen értelmezett rendelkezéseivel ellentétes az olyan nemzeti rendelkezés, mint a Hamburg szövetségi tartomány említett törvénye 10. §-ának (6) bekezdése, amely szerint az élettársi kapcsolatban élő ellátásra jogosult alacsonyabb összegű kiegészítő nyugellátást kap, mint a nem tartósan külön élő házas ellátásra jogosult, ha
               
                           —
                        
                        
                           az érintett tagállamban a házasság különböző nemű személyeknek van fenntartva, és mellette olyan életközösség is létezik, mint amelyről a bejegyzett élettársi kapcsolatról szóló 2001. február 16-i törvény (Gesetz über die Eingetragene Lebenspartnerschaft) rendelkezik, amely az azonos nemű személyek számára van fenntartva, és
                        
                     
                           —
                        
                        
                           szexuális irányultságon alapuló közvetlen hátrányos megkülönböztetés áll fenn amiatt, hogy a nemzeti jogban az említett élettárs az említett nyugellátás tekintetében a házas személyéhez hasonló jogi és ténybeli helyzetben van. A hasonlóság vizsgálata a kérdést előterjesztő bíróság hatáskörébe tartozik, amelynek során a házastársaknak, illetve élettársi kapcsolatban élő személyeknek a megfelelő intézmények keretében szabályozott, a szóban forgó ellátás tárgyára és nyújtásának feltételeire tekintettel releváns jogaira és kötelezettségeire kell összpontosítania.
                        
                     
         
               3.
            
            
               Abban az esetben, ha Hamburg szövetségi tartománynak a Freie und Hansestadt Hamburg munkavállalóinak kiegészítő öregségi nyugdíjáról és özvegyi nyugdíjáról szóló törvénye 1995. május 30-i változata 10. §-ának (6) bekezdése a 2000/78 irányelv 2. cikke értelmében vett hátrányos megkülönböztetésnek minősül, az alapügy felpereséhez hasonló magánszemély leghamarabb az említett irányelv átültetési határidejének lejártát követően, vagyis 2003. december 3-tól kezdve hivatkozhat az egyenlő bánásmódhoz való jogra, anélkül hogy meg kellene várnia, hogy az említett rendelkezést a nemzeti jogalkotó összhangba hozza az uniós joggal.
            
         
      (1)  HL C 171., 2008.7.5.